ອາສາສະໝັກຕ່າງປະເທດ ໃນກອງທັບບົກ ຢູເຄຣນ ເຂົ້າມາ ແລະ ກໍອອກໄປ
ທ້າວ ຮາຍເຊນີ, ຜູ້ທີ່ໄດ້ລອດຊີວິດ ຈາກການໂຈມຕີດັ່ງກ່າວ ໂດຍບໍ່ໄດ້ຮັບບາດເຈັບຮ້າຍແຮງນັ້ນ, ໄດ້ເດີນທາງໄປຮອດ ຢູເຄຣນ ສອງວັນກ່ອນໜ້ານີ້ສຳລັບການຝຶກຊ້ອມ. 
ອາສາສະໝັກຕ່າງປະເທດຫຼາຍພັນຄົນໄດ້ເດີນທາງໄປ ຢູເຄຣນ ເພື່ອຊ່ວຍໃນການຕໍ່ສູ້ ຕ້ານການຮຸກຮານຂອງ ຣັດເຊຍ ຫຼາຍຄົນ ແມ່ນອະດີດທະ ຫານ ແລະ ເຫດຜົນຂອງເຂົາເຈົ້າໃນການເດີນທາງໄປ ຢູເຄຣນ ນັ້ນແມ່ນແຕກຕ່າງກັນ ດັ່ງທີ່ນັກຂ່າວວີໂອເອ ຊີເລຍ ເມັນໂດຊາ ລາຍງານຈາກເມືອງ ຄໍໂຈວາ (Korczowa) ປະເທດ ໂປແລນ ນັ້ນ, ບາງຄົນ ຕອນນີ້ ແມ່ນກຳລັງເດີນ ທາງກັບບ້ານ, ເຊິ່ງ ພຸດທະສອນ ມີລາຍລະອຽດມາສະເໜີທ່ານໃນອັນດັບຕໍ່ໄປ ທ້າວ ເຈັດເມຍ ຮາຍເຊນີ ແມ່ນຊາວ ອາລບາເນຍ ອາຍຸ 22 ປີ ຜູ້ທີ່ໄດ້ອາສາ ສະໝັກ ເພື່ອຕໍ່ສູ້ໃນປະເທດ ຢູເຄຣນ ລາວໄດ້ຕົກຢູ່ ໃນການໂຈມຕີດ້ວຍລູກສອນໄຟຂອງ ຣັດເຊຍ ເມື່ອບໍ່ດົນມານີ້ໃນຖານທັບ ຢາໂວຣິບ ໃນພາກຕາ ເວັນຕົກຂອງປະເທດ ແລະ ໄດ້ແລກປ່ຽນຮູບພາບຕ່າງໆກັບວີໂອເອ ທ້າວ ເຈັດເມຍ ຮາຍເຊນີ, ອາສາສະໝັກທະຫານບົກ ຢູເຄຣນ ກ່າວວ່າ “ກອງ ທັບ ຣັດເຊຍ ໄດ້ໂຈມຕີພວກເຮົາ ດ້ວຍລະເບີດ, 30 ລູກ, ແລະ ພວກເຮົາມີ 35 ຄົນເສຍຊີວິດ ແລະ 135 ຄົນບາດເຈັບ ” ທ້າວ ຮາຍເຊນີ, ຜູ້ທີ່ໄດ້ລອດຊີວິດ ຈາກການໂຈມຕີດັ່ງກ່າວ ໂດຍບໍ່ໄດ້ຮັບບາດເຈັບຮ້າຍແຮງນັ້ນ, ໄດ້ເດີນທາງໄປຮອດ ຢູເຄຣນ ສອງວັນກ່ອນໜ້ານີ້ສຳລັບການຝຶກຊ້ອມ ທ້າວ ເຈັດເມຍ ກ່າວວ່າ “ທຸກຄົນແມ່ນຫຼົງກັນໄປໝົດ, ຂ້ອຍຊິໄປໃສໄດ້ບາດນີ້, ຂ້ອຍຊິໄປໃສໄດ້, ແລະ ຫຼັງຈາກທຸກຄົນໄດ້ອອກໄປນອກກໍມີແຕ່ແລ່ນ, ແລ່ນ, ແລ່ນ, ແລ່ນ ພວກເຮົາໄດ້ເຂົ້າໄປໃນຂຸມຫຼົບໄພ, ປົກປ້ອງຕົນເອງ ແລະ ຄົນອື່ນ ມັນແມ່ນຄວາມຫາຍະນະຄັ້ງໃຫຍ່ ” ທ້າວ ຮາຍເຊນີ ໄດ້ເດີນທາງອອກຈາກຖານທັບ ແລະ ຂ້າມເຂດຊາຍແດນຈາກ ຢູເຄຣນ ໄປ ໂປແລນ ເພື່ອທຳການຕັດສິນ ກ່ຽວກັບ ອະນາຄົດຂອງລາວ ທ້າວ ເຈັດເມຍ ກ່າວວ່າ “ຂ້ອຍຊິກັບບ້ານດຽວນີ້ ສອງວັນຫຼັງຈາກຂ້ອຍໄດ້ເດີນທາງມາຮອດກໍຖືກລະເບີດແຕກໃສ່ 30 ລູກ ຂ້ອຍຍັງບໍ່ພ້ອມສຳລັບມັນເທື່ອ ” ອະດີດທະຫານ ໂຄລອມເບຍ ທ້າວ ມາຕິນ ຣີອອສ, ຜູ້ທີ່ມີອາຍຸ 27 ປີ, ເວົ້າວ່າ ລາວໄດ້ຖືກຈົດຊື່ເຂົ້າໃນກອງທັບບົກ ຢູເຄຣນ ເປັນອາສາສະໝັກເພື່ອປ້ອງກັນປະຊາຊົນ ຢູເຄຣນ ທ້າວ ມາຕິນ ຣີອອສ ກ່າວວ່າ “ຢາກຈະມີສິດທິພິເສດ ກ່ຽວກັບ ການຖືກລວມຢູ່ໃນຈຸດມຸ່ງໝາຍນຶ່ງ ຄືກັບທະຫານທີ່ໄດ້ອອກບຳນານຄົນອື່ນໆ ” ທ້າວ ຣີອອສ ກໍໄດ້ເປັນຜູ້ລອດຊີວິດຈາກການໂຈມຕີຖານທັບ ຢາໂວຣິບ ເຊັ່ນກັນ ລາວເວົ້າວ່າມັນມີ 10 ຄົນ ທີ່ເວົ້າພາສາ ສເປນ ຢູ່ໃນກຸ່ມທີ່ມີທັງຜູ້ຊາຍ ແລະ ແມ່ຍິງຈາກທົ່ວໂລກ ທ້າວ ມາຕິນ ຣີອອສ ກ່າວວ່າ “ນັ້ນກໍແມ່ນເວລາທີ່ເຈົ້າເຫັນຄວາມສຳຄັນຂອງການຊ້ອມທະຫານ ແລະ ປະສົບການຕໍ່ສູ້ ທ້າວ ເປເຣັສ, ແມ່ນໂຊກດີ ທີ່ສາ ມາດອອກມາໄດ້ ຂ້ອຍແມ່ນນຶ່ງໃນຄົນສຸດທ້າຍທີ່ໄດ້ອອກມາຈາກທີ່ພັກ, ແລະ ເວລາທີ່ຂ້ອຍໄດ້ອອກມາ ຈາກທີ່ພັກຂ້ອຍ ໄດ້ຮູ້ສຶກເຖິງລູກສອນໄຟລູກທຳອິດ, ເຊິ່ງແມ່ນລູກທີ່ໄດ້ເຮັດໃຫ້ຂ້ອຍຟົ້ງໄປຕົກຢູ່ໃນບວກນໍ້າ, ແລະ ມັນແມ່ນພຽງບໍ່ເທົ່າໃດວິນາທີ ກ່ອນທີ່ຂ້ອຍໄດ້ໝົດຄວາມຮູ້ສຶກ ” ທ້າວ ເຊຊາ ເປເຣັສ, ທີ່ແມ່ນອາສາສະໝັກອີກຄົນນຶ່ງ, ໄດ້ບັນທຶກພາບດັ່ງກ່າວນີ້ໃນລະຫວ່າງການໂຈມຕີ, ເຊິ່ງອີງຕາມທ້າວ ຣີອອສ ກ່າວນັ້ນມັນຍາວປະມານເຄິ່ງຊົ່ວໂມງ ທ້າວ ມາຕິນ ຣີອອສ ກ່າວວ່າ “ມັນຊັດເຈນຫຼາຍທີ່ວ່າ ມັນບໍ່ແມ່ນຄັ້ງທຳອິດທີ່ຂ້ອຍໄດ້ໄປຢູ່ໃນຄວາມຂັດແຍ້ງ, ແຕ່ໃນລະດັບນີ້ບໍ? ມັນແມ່ນສິ່ງທີ່ແຕກຕ່າງໄປ, ມັນເຮັດໃຫ້ເຈົ້າພິຈາລະນາສິ່ງຕ່າງໆ ” ອະດີດທະຫານ ອາເມຣິກັນ ກໍແມ່ນນຶ່ງໃນອາສາສະໝັກ ທີ່ວ່ານັ້ນ ລາວໄດ້ເດີນທາງໄປຮອດ ນະຄອນຫຼວງຂອງ ຢູເຄຣນ, ເພື່ອເຂົ້າຮ່ວມກັບກອງທັບດັ່ງກ່າວ ແລະ ຕອນນີ້ລາວໄດ້ແລກປ່ຽນປະສົບການຂອງລາວ ເພື່ອຄວາມປອດໄພ, ລາວເລືອກທີ່ຈະບໍ່ສະແດງໜ້າຕາຂອງລາວ ອະດີດທະຫານ ອາເມຣິກັນ ໃນ ຢູເຄຣນ ໄດ້ກ່າວວ່າ “ຖ້າເຈົ້າບໍ່ມີປະສົບການເປັນທະຫານ, ເຈົ້າບໍ່ຄວນມາ, ເພາະວ່າມັນອັນຕະລາຍ ແລະ ເຈົ້າສາມາດເຮັດໃຫ້ຄົນອື່ນ ທີ່ຢູ່ທີ່ນີ້ເປັນອັນຕະລາຍດ້ວຍ ” ສຳລັບອາສາສະໝັກສອງຄົນ ທີ່ໄດ້ເດີນທາງກັບບ້ານນັ້ນ, ເຂົາເຈົ້າເວົ້າວ່າຫຼາຍເທົ່າທີ່ເຂົາເຈົ້າຢາກຊ່ວຍນັ້ນ, ຕອນນີ້ເຂົາເຈົ້າມີແຕ່ຫວັງຈະກັບໄປຢູ່ກັບຄອບຄົວຂອງເຂົາເຈົ້າອີກຄັ້ງ